**Përgjigje 30**

Duke uruar që ky e-mail t’ju gjejë mirë, po përcjellim pranë institucionit të Kuvendit të Shqipërisë një kërkesë për informacion të kërkueses znj. \*\*\*, nëpërmjet së cilës na kërkohet një kopje e dosjeve personale të emërimit në detyrë të anëtareve të Kolegjit të Posaçëm të Apelimit, respektivisht znj. \*\*\* dhe znj. \*\*\*.

Kolegji i Apelimit ka konstatuar se nuk i zotëron këto dosje, pasi janë depozituar pranë institucionit të Kuvendit të Shqipërisë, për shkak të aplikimeve për gjyqtare pranë Kolegjit të Posaçëm të Apelimit.

Sipas nenit 12, pika 2 dhe 3 e ligjit nr. 119/2014 "Per te drejten e Informimit" *(cituar ne vijim)*, duke qenë se Kolegji i Posaçem i Apelimit nuk e disponon këtë informacion, ia dërgon kërkesën një autoriteti tjetër.

*“2. Në qoftë se pas shqyrtimit të kërkesës autoriteti publik konstaton se nuk e zotëron informacionin e kërkuar, ai, jo më vonë se 10 ditë kalendarike nga data e dorëzimit të kërkesës, ia dërgon atë autoritetit kompetent, duke e vënë në dijeni edhe kërkuesin. Arsyeja e vetme që justifikon dërgimin e kërkesës një autoriteti tjetër është mungesa e informacionit të kërkuar. 3. Autoriteti publik, të cilit i është drejtuar kërkesa për informim, njofton kërkuesin se kërkesa e tij i është dërguar një autoriteti tjetër, si dhe e informon atë për kontaktet e autoritetit ku është dërguar kërkesa”.*

Adresa e e-mail-it të kërkueses, znj \*\*\* është: \*\*\*